钦定古今图书集成/明伦汇编/氏族典/第192卷 > 《廖用贤尚友录》 > 姚勗
## 钦定古今图书集成/明伦汇编/氏族典/第192卷 > 《廖用贤尚友录》 > 姚勗

按《唐书姚崇传》：“崇子奕，奕曾孙勗，字斯勤。长庆初，擢
进士第，数用使府表辟，进监察御史，佐盐铁使务，累
迁谏议大夫，更湖、常二州刺史。为宰相李德裕厚善。
及德裕为令狐绹等，谮逐擿索支党，无敢通劳问。既
居海上，家无资，病无汤剂，勗数馈饷候问。终夔王傅。”